Pakastuvos ežeras
56°04′12″š. pl. 21°51′08″r. ilg.﻿ / ﻿56.0701°š. pl. 21.8521°r. ilg.﻿ / 56.0701; 21.8521 Pakastuvos ežeras arba Pakastuvos prūdas – ežeras vakarų Lietuvoje, Plungės rajone, apie 3,5 km į šiaurės rytus nuo Platelių, Pakastuvos pelkėje. Ežero ilgis iš pietų į šiaurės rytus – 0,4 km, plotis – iki 0,2 km. Altitudė 148,7 m. Krantai žemi, plačiai užpelkėję – aplinkui plyti ~ 30 ha Pakastuvos pelkė. Iš šiaurės į pietus prateka per ežerą Salupio upelis (Platelių ežero intakas). Šalia įsikūręs Paežerės Rūdaičių kaimas. Pietine pakrante eina kelias  2302  Salantai–Plateliai–Alsėdžiai . Ežeras su pelke įeina į Pakastuvos telmologinį draustinį.